Þjórsárbrúin og flutningsvegur þangað . Ég vildi leyfa mér að bera upp ráð , sem mér hefir hugkvæmst til að greiða fyrir flutningi brúarinnar eða brárefnisins að brúarstæðinu . Eins og alkunnugt er , var efnið í Ölfusárbrúna dregið á sleðum af Eyrarbakka á hjarni . Og svo mun til ætlað , að efnið í Þjórsárbrúna verði flutt á sama hátt , sem líka er ómissandi , að því leyti sem þess er kostur . En hér er þess að gæta , að dragfærið getur ekki náð alla leið að brúarstaðnum , því þar er hraunland , sem varla nokkurn tíma leggur hjarn yfir , og nær það yfir talsverðan spotta af leiðinni . Það kynni raunar að mega ryðja þar braut , er hjarn legði í ef heppilega viðraði , og mætti svo draga eftir henni . En þó það tækist , sem efasamt er , þá yrði það allmikið verk og ærinn aukakostnaður , sem aldrei kæmi aftur að notum . Torvelt , ef ekki ómögulegt , mun líka að nota hesta til að færa brúarefnið yfir þennan spotta . Mun undir hvorugu þessu eigandi . Til allrar hamingju er hér samt ekki um þau vandræði að ræða , sem ekki sé hægt úr að bæta . Eitt ráð er til þess , sem er ekki einungis óyggjandi , heldur og auðvelt og kostnaðarlaust í sjálfu sér , þar eð það liggur ekki í öðru en því , að gjöra fyr það , sem annars yrði gjört síðar , og þó ekki löngu síðar . Ráðið er það , að leggja nú í sumar er kemur veginn milli brúanna , að minnsta kosti austurhluta hans , svo langt vestureftir , að hann nái þangað , sem ísalög taka við á vetrum . Þangað má svo draga brúarefnið á sleðum að vetri , en aka því þaðan á vagni eftir veginum að brúarstaðnum . Það gæti orðið byrjun meiri vagnflutninga . Vegarkaflann milli brúnna þarf að leggja bráðum hvort sem er , því ekki getur komið til áls , að póstvegurinn liggi annarsstaðar á því svæði . Og ef vegalögin frá síðasta þingi verða staðfest , þá virðist ekki vafamál , að þessi vegarkafli , allur eða mestallur , verði miðkafli flutningabrautarinnar . Hún verður án efa lögð upp að Ölfusárbrú og svo þaðan eftir meginbyggð héraðsins , til Laxár eða Reykjarétta . Þó hún verði þannig ekki bein , er það bæði héraðinu hagnaður og landssjóði sparnaður . En hér á ekki við að fara út í vegaskipunina í sýslunni . Tilgangurinn er aðeins , að benda á ofantalið ráð , og að sé það tekið , eru gjörð tvö , ef ekki þrjú verk í einu . Br . J. - - - Ráð þetta virðist vel hugsað , en mun því miður mikils til of seint upp borið . Það hefði þurft að koma með það fyrir þing eða á þingi í fyrra að minnsta kosti . Þingið samþykkti þá nefnilega ákveðið vegagerðaráform fyrir fjárhagstímabilið , hér um bil ; að ljúka við akveg bæði fyrir Hellisheiði og yfir Mosfellsheiði . Afganginum af vegabótafénu þ. á . mun að vísu eigi hafa verið ráðstafað með neinni þingsályktun ; en skammt hefði hann enst í veginn milli Ölfusár og Þjórsár eða austurkafla hans , sem höf. talar um , auk nauðsynlegs viðhalds á eldri vegum hingað og þangað , og þá hefði líka orðið enn að bíða eftir vegi að Kláffossbrúnni í Borgarfirði , er lögð var í fyrra , og hún þar með hálf-gagnslaus eitt árið enn . Ritstj. Þjórsárbrúin og flutningsvegur þangað . Ég vildi leyfa mér að bera upp ráð , sem mér hefir hugkvæmst til að greiða fyrir flutningi brúarinnar eða brárefnisins að brúarstæðinu . Eins og alkunnugt er , var efnið í Ölfusárbrúna dregið á sleðum af Eyrarbakka á hjarni . Og svo mun til ætlað , að efnið í Þjórsárbrúna verði flutt á sama hátt , sem líka er ómissandi , að því leyti sem þess er kostur . En hér er þess að gæta , að dragfærið getur ekki náð alla leið að brúarstaðnum , því þar er hraunland , sem varla nokkurn tíma leggur hjarn yfir , og nær það yfir talsverðan spotta af leiðinni . Það kynni raunar að mega ryðja þar braut , er hjarn legði í ef heppilega viðraði , og mætti svo draga eftir henni . En þó það tækist , sem efasamt er , þá yrði það allmikið verk og ærinn aukakostnaður , sem aldrei kæmi aftur að notum . Torvelt , ef ekki ómögulegt , mun líka að nota hesta til að færa brúarefnið yfir þennan spotta . Mun undir hvorugu þessu eigandi . Til allrar hamingju er hér samt ekki um þau vandræði að ræða , sem ekki sé hægt úr að bæta . Eitt ráð er til þess , sem er ekki einungis óyggjandi , heldur og auðvelt og kostnaðarlaust í sjálfu sér , þar eð það liggur ekki í öðru en því , að gjöra fyr það , sem annars yrði gjört síðar , og þó ekki löngu síðar . Ráðið er það , að leggja nú í sumar er kemur veginn milli brúanna , að minnsta kosti austurhluta hans , svo langt vestureftir , að hann nái þangað , sem ísalög taka við á vetrum . Þangað má svo draga brúarefnið á sleðum að vetri , en aka því þaðan á vagni eftir veginum að brúarstaðnum . Það gæti orðið byrjun meiri vagnflutninga . Vegarkaflann milli brúnna þarf að leggja bráðum hvort sem er , því ekki getur komið til áls , að póstvegurinn liggi annarsstaðar á því svæði . Og ef vegalögin frá síðasta þingi verða staðfest , þá virðist ekki vafamál , að þessi vegarkafli , allur eða mestallur , verði miðkafli flutningabrautarinnar . Hún verður án efa lögð upp að Ölfusárbrú og svo þaðan eftir meginbyggð héraðsins , til Laxár eða Reykjarétta . Þó hún verði þannig ekki bein , er það bæði héraðinu hagnaður og landssjóði sparnaður . En hér á ekki við að fara út í vegaskipunina í sýslunni . Tilgangurinn er aðeins , að benda á ofantalið ráð , og að sé það tekið , eru gjörð tvö , ef ekki þrjú verk í einu . Br . J. - - - Ráð þetta virðist vel hugsað , en mun því miður mikils til of seint upp borið . Það hefði þurft að koma með það fyrir þing eða á þingi í fyrra að minnsta kosti . Þingið samþykkti þá nefnilega ákveðið vegagerðaráform fyrir fjárhagstímabilið , hér um bil ; að ljúka við akveg bæði fyrir Hellisheiði og yfir Mosfellsheiði . Afganginum af vegabótafénu þ. á . mun að vísu eigi hafa verið ráðstafað með neinni þingsályktun ; en skammt hefði hann enst í veginn milli Ölfusár og Þjórsár eða austurkafla hans , sem höf. talar um , auk nauðsynlegs viðhalds á eldri vegum hingað og þangað , og þá hefði líka orðið enn að bíða eftir vegi að Kláffossbrúnni í Borgarfirði , er lögð var í fyrra , og hún þar með hálf-gagnslaus eitt árið enn . Ritstj.